CELEX: E2021J0002
Language: da
Date: 2021-12-14 00:00:00
Title: Domstolens Dom af 14. december 2021 i sag E-2/21 Norep AS mod Haugen Gruppen A/S (Selvstændige handelsagenter — direktiv 86/653/EØF — artikel 1, stk. 2 — udtrykket »handelsagent«— formidling af salg eller køb af varer for agenturgiveren) 2022/C 153/08

7.4.2022   
            
            
               DA
            
            
               Den Europæiske Unions Tidende
            
            
               C 153/14
            
         
      DOMSTOLENS DOM
      af 14. december 2021
      i sag E-2/21
      Norep AS mod Haugen Gruppen A/S
      
         
            (Selvstændige handelsagenter — direktiv 86/653/EØF — artikel 1, stk. 2 — udtrykket »handelsagent«— formidling af salg eller køb af varer for agenturgiveren)
         
      
      (2022/C 153/08)
      I sag E-2/21, Norep AS mod Haugen Gruppen AS, hvori Norges Høyesterett har anmodet Domstolen om i henhold til artikel 34 i aftalen mellem EFTA-staterne om oprettelse af en tilsynsmyndighed og en domstol at fortolke Rådets direktiv 86/653/EØF af 18. december 1986 om samordning af medlemsstaternes lovgivning om selvstændige handelsagenter, har Domstolen, sammensat af præsidenten Páll Hreinsson (refererende dommer) og dommerne Per Christiansen og Bernd Hammermann, afsagt dom den 14. december 2021. Domskonklusionen lyder således:
      
                  1.
               
               
                  Artikel 1, stk. 2, i Rådets direktiv 86/653/EØF af 18. december 1986 om samordning af medlemsstaternes lovgivning om selvstændige handelsagenter, og navnlig udtrykket »formidle«, skal fortolkes således, at det ikke nødvendigvis forudsættes, at agenten er direkte involveret i kundernes afgivelse af bestillinger til agenturgiveren, eller udelukker situationer, hvor bestillinger går direkte fra kunderne til agenturgiveren.
               
            
                  2.
               
               
                  Sælgervirksomhed bør anses for at være formidling som omhandlet i artikel 1, stk. 2, i direktiv 86/653/EØF, hvis den specifikt udføres med henblik på at opnå, at agenturgiveren indgår aftaler om køb eller salg af varer, og hvis agenten optræder som formidler mellem agenturgiveren og dennes kunder.